 Hargeysa Geeska-Wasiirka Wasaaradda Cadaalalda Axmed Faarax Cadare, ayaa ka hadlay waxa ka jira inay jiraan maxaabiis iyagu xukunkoodu muddo dhaafay ama maxaabiis aan la xukumin oo iyagu jeelasha ku jira, waxaanu tilmaamay in kiisaska maxaabiistu ku xidhan yihiin dambi iyo madani, oo inta badan dambiilaha la xukumo, halka kiiska madaniga uu xidhay qof dayn ku lahaa, oo marka uu bixiyo la sii dayo, waxaanu xusay in aanay jirin maxaabiis iyagu sabab laaan ku xidhan, waxa kale oo uu sheegay inay Maxaabiista si fiican loo daryeelo oo xitta wax la baro. 